b'\n_START_ARTICLE_\nPaige Matthews\n_START_SECTION_\n\xc5\xbdivotopis\n_START_PARAGRAPH_\nKao tinejd\xc5\xbeerica Paige je bila buntovna i sklona razuzdanim provodima i nepo\xc5\xa1tivanju roditelja. Jednog dana su njih troje imali automobilsku nesre\xc4\x87u, a njeni roditelji su poginuli dok se  ona nesvijesno teleportirala iz auta._NEWLINE_To ju je stra\xc5\xa1no pogodilo te se odlu\xc4\x8dila popraviti postaju\xc4\x87i bolja osoba i odli\xc4\x8dna u\xc4\x8denica. Nakon studija se zaposlila kao socijalna radnica. _NEWLINE_Kada je nakon iscrpne potrage saznala da je njeno pravo podrijetlo iz obitelji Halliwell, Paige se jo\xc5\xa1 nije usudila pri\xc4\x87i sestrama znaju\xc4\x87i da  je njihova majka mrtva. Nakon Prueine smrti Paige je osjetila sna\xc5\xbenu potrebu da prisustvuje pogrebu gdje je upoznala Phoebe koja je pomo\xc4\x87u vizije shvatila Paigeino pravo podrijetlo.\n_START_SECTION_\n\xc5\xbdivot kao \xc4\x8carobnica\n_START_PARAGRAPH_\nNakon pogreba Paige je napao demon Shax (demon koji je ubio Prue). Phoebe koja je to predvidjela u viziji i Cole koji je do\xc5\xa1ao za njom su vidjeli kako se Paige nesvijesno teleportira. Nakon \xc5\xa1to su otjerali Shaxa, Phoebe i Cole su odveli Paige Piper gdje su njih tri odlu\xc4\x8dile izgovoriti \xc4\x8daroliju koja \xc4\x87e im pomo\xc4\x87i da opet o\xc5\xbeive Mo\xc4\x87 Trojke koja se ugasila nakon Prueine smrti. Shax ih je opet napao poku\xc5\xa1avaju\xc4\x87i to sprije\xc4\x8diti, no Paige je izgovorila \xc4\x8daroliju koja ga je uni\xc5\xa1tila. Upla\xc5\xa1ena svojim novootkrivenim mo\xc4\x87ima Paige je pobjegla nespremna prihvatiti novi \xc5\xbeivot._NEWLINE_Nadaju\xc4\x87i se da \xc4\x87e ju u\xc4\x8diniti zlom prije nego se ujedini sa sestrama, Izvor je zaposjeo njenog de\xc4\x8dka Shanea da ju nagovori da sa svojim mo\xc4\x87ima ubije \xc4\x8dovjeka la\xc5\xbeno optu\xc5\xbeenog za zlo\xc4\x8din. Paige je posjetila crkvu u kojoj je ostavljena kao dijete, a Piper i Phoebe su joj  se pribli\xc5\xbeile govore\xc4\x87i joj da ima iste mo\xc4\x87i kao Prue te da mo\xc5\xbee pomicati predmete umom. Skepti\xc4\x8dna Paige je poku\xc5\xa1ala pomaknuti svije\xc4\x87u rukom, ali nije uspjela. Dok je govorila kako o\xc4\x8dito nije jedna od njih ako ne mo\xc5\xbee pomaknuti svije\xc4\x87u umom, svije\xc4\x87a joj  se stvorila u ruci. Kasnije je shvatila kako mo\xc5\xbee umom prizvati predmete, ali samo ako izgovori predmet koji \xc5\xbeeli prizvati. Potaknuta zlim Izvorom Paige je zamalo ubila \xc4\x8dovjeka no sestre su ju sprije\xc4\x8dile, a Izvor je poku\xc5\xa1ao ubiti Colea. Nakon borbe s Izvorom i spa\xc5\xa1avanjem Colea, Paige je shvatila da joj je mjesto uz sestre._NEWLINE_Paige je ina\xc4\x8de prva osoba poznata na strani dobra koja ima mo\xc4\x87 telekineti\xc4\x8dke orbitacije, te prva vje\xc5\xa1tica / Whitelighter, \xc5\xa1to joj daje mo\xc4\x87i iscjeljivanja, teleportiranja i intuicije Wightelightera.\n_START_SECTION_\nPoslovni \xc5\xbeivot\n_START_PARAGRAPH_\nPaige radi kao socijalna radnica,a na to se odlu\xc4\x8dila jer je uvijek \xc5\xbeeljela posao gdje mo\xc5\xbee pomagati ljudima, osje\xc4\x87aju\xc4\x87i kao da se tako iskupljuje zbog svoje zlobe prema roditeljima koji su ju posvojili. Bila je sretna svojim novim mo\xc4\x87ima jer tako mo\xc5\xbee jo\xc5\xa1 lak\xc5\xa1e pomagati ljudima.\n_START_SECTION_\nProfil\n_START_PARAGRAPH_\nPaige je inteligentna i plemenita osoba koja je oduvijek znala da \xc4\x87e jednog dana pomagati ljudima, a njene mo\xc4\x87i (telekineti\xc4\x8dka orbitacija, teleportacija, iscjeljivanje i predosje\xc4\x87aji) su joj pomogli u tome. Ona je ro\xc4\x91ena kao plod tajne ljubavi izme\xc4\x91u njene majke, vje\xc5\xa1tice Patty Halliwell i njenog Whitelightera Sama Wildera. Ostavljena je u crkvi kao novoro\xc4\x91en\xc4\x8de, a posvojili su je ljudi koji su kasnije poginuli u prometnoj nesre\xc4\x87i iz koje se ona izvukla kad je i ne znaju\xc4\x87i  upotrijebila svoje mo\xc4\x87i teleportacije. Iako je pomalo nagla i tvrdoglava Paige jako ozbiljno shva\xc4\x87a svoju zada\xc4\x87u kao \xc4\x8carobnica i jedina je sestra koja se ne \xc5\xbeeli odre\xc4\x87i svojih mo\xc4\x87i i nije zabrinuta za svoj privatni \xc5\xbeivot.'